CELEX: 52007PC0224
Language: et
Date: 2007-04-26
Title: Ettepanek: Nõukogu otsus AKV-EÜ ministrite nõukogus vastu võetava ühenduse seisukoha kohta, mis käsitleb komisjoni hallatava täiendava kahepoolse rahalise toetuse lubamist Aafrika rahutagamisvahendi eesmärkide toetamiseks

Tähtis õiguslik teade

|

52007PC0224

Ettepanek: Nõukogu otsus AKV-EÜ ministrite nõukogus vastu võetava ühenduse seisukoha kohta, mis käsitleb komisjoni hallatava täiendava kahepoolse rahalise toetuse lubamist Aafrika rahutagamisvahendi eesmärkide toetamiseks  /* KOM/2007/0224 lõplik */  

	[pic] | EUROOPA ÜHENDUSTE KOMISJON |Brüssel 26.4.2007KOM(2007) 224 lõplikEttepanek:NÕUKOGU OTSUSAKV-EÜ ministrite nõukogus vastu võetava ühenduse seisukoha kohta, mis käsitleb komisjoni hallatava täiendava kahepoolse rahalise toetuse lubamist Aafrika rahutagamisvahendi eesmärkide toetamiseks(komisjoni esitatud)SELETUSKIRI5. märtsil 2007. aastal toimunud üldasjade ja välissuhete nõukogu teadvustas, et Sudaanis Darfuri piirkonnas tegutseva Aafrika Liidu rahukaitsemissiooni (AMIS) rahastamisvajadustega tuleb tegeleda koheselt. EL oli juba kohustunud eraldama AMISile 400 miljonit eurot 9. Euroopa Arengufondist (edaspidi "EAF") Aafrika rahutagamisvahendi kaudu ja liikmesriikide kahepoolsete rahaliste toetuste kaudu. Nõukogu väljendas valmisolekut eraldada Aafrika rahutagamisvahendile vahendeid 9. EAFist, et võimaldada täiendava rahalise toetuse andmist AMISile ja võttes arvesse Aafrika Liidu komisjoni taotlust, mis sõltub AKV riikide rühma oodatavast otsusest.Kuna ELi liikmesriigid on väljendanud valmisolekut eraldada ELi ja liikmesriikide ühise jõupingutuse raames täiendavat kahepoolset rahalist toetust, siis pakuti välja, et kõnealune täiendav rahaline toetus tuleks koondada komisjoni juhitava ühisprojekti raamesse, et vähendada Aafrikas asuvate partnerite tehingukulusid ning koordineerida vahendite kasutamist ja parandada nende järelevalvet. 9. EAFi osas tehakse seda 23. juunil 2000. aastal Cotonous allakirjutatud ja 25. juunil 2005. aastal Luxembourgis läbi vaadatud Aafrika, Kariibi mere ja Vaikse ookeani piirkonna riikide rühma ning Euroopa Ühenduse ja selle liikmesriikide vahelise partnerluslepingu (edaspidi "AKV-EÜ partnerlusleping") I lisa lõike 8 alusel, mille kohaselt: Kui mõni käesoleva lepingu kohane fond saab otsa enne käesoleva finantsprotokolli kehtivusaja möödumist, võtab AKV-EÜ ministrite nõukogu sobivaid meetmeid ." Lõikes 8 sätestatud tingimused on täidetud. Esiteks ei saa 9. EAFiga hõlmatud finantsprotokollile vastavaid vahendeid siduda pärast 31. detsembrit 2007. Teiseks on Aafrika rahutagamisvahendi täiendamiseks kuni 10. EAFi jõustumiseni kogutud AKV-sisese koostöö vahendisse kokku 100 miljonit eurot, kuid see summa ei ole piisav, et AMISi kõnealuse kuupäevani käigus hoida.Välja pakutud ühisnõukogu otsus, mille aluseks on AKV-EÜ partnerluslepingu I lisa lõige 8, annab liikmesriikidele võimaluse anda täiendavat kahepoolset rahalist toetust komisjoni juhitavatele erioperatsioonidele üleminekuperioodiks, kuni 10. EAFi jõustumiseni.Seetõttu teeb komisjon nõukogule ettepaneku võtta vastu lisatud otsus.Ettepanek:NÕUKOGU OTSUSAKV-EÜ ministrite nõukogus vastu võetava ühenduse seisukoha kohta, mis käsitleb komisjoni hallatava täiendava kahepoolse rahalise toetuse lubamist Aafrika rahutagamisvahendi eesmärkide toetamiseksEUROOPA LIIDU NÕUKOGU,võttes arvesse Euroopa Ühenduse asutamislepingut, eriti selle artikli 300 lõike 2 teist lõiku,võttes arvesse partnerluslepingut ühelt poolt Aafrika, Kariibi mere ja Vaikse ookeani riikide rühma (edaspidi "AKV") ning teiselt poolt Euroopa Ühenduse ja selle liikmesriikide vahel, millele on alla kirjutatud Beninis Cotonous 23. juunil 2000 ning mis vaadati läbi Luxembourgis 25. juunil 2005 (edaspidi "AKV-EÜ leping"),[1]ning arvestades järgmist:(1) AKV-EÜ ministrite nõukogu 11. detsembri 2003. aasta otsusega nr 3/2003[2] sätestati vajalik rahaline toetus Aafrika rahutagamisvahendi loomiseks.(2) 5. märtsil 2007. aastal toimunud üldasjade ja välissuhete nõukogu teadvustas, et Sudaanis Darfuri piirkonnas tegutseva Aafrika Liidu rahukaitsemissiooni (AMIS) rahastamisvajadustega tuleb tegeleda koheselt.(3) AKV-sisese koostöö vahendeid, mis on nähtud ette Aafrika rahutagamisvahendi täiendamiseks kuni 10. Euroopa Arengufondi (edaspidi "EAF") jõustumiseni, ei hinnata piisavateks, et AMISit kõnealuse kuupäevani käigus hoida. Liikmesriigid väljendasid seetõttu valmisolekut eraldada täiendavat kahepoolset rahalist toetust. Kõnealune täiendav rahaline toetus tuleks koondada Aafrika rahutagamisvahendi alla ning seda peaks haldama komisjon, et koordineerida vahendite kasutamist ja parandada nende järelevalvet kuni 10. EAFi jõustumiseni.(4) Nõukogu 30. mai 2005. aasta otsusega 2005/446/EÜ sätestatakse, et 9. EAFi vahendeid ei saa siduda pärast 31. detsembrit 2007,[3]ON TEINUD JÄRGMISE OTSUSE:Ainus artikkelÜhendus teeb ettepaneku võtta AKV-EÜ ministrite nõukogus seoses liikmesriikide eraldatava ja komisjoni hallatava täiendava kahepoolse rahalise toetusega vastu järgmine seisukoht, mis toetub lisas esitatud AKV-EÜ ministrite nõukogu otsuse eelnõule.Väiksemaid muudatusi otsuse eelnõus võib teha ilma nõukogu täiendava otsuseta.Brüssel, […]Nõukogu nimeleesistujaLISAEelnõu:AKV-EÜ ministrite nõukogu otsuskomisjoni hallatava täiendava kahepoolse rahalise toetuse lubamise kohta Aafrika rahutagamisvahendi eesmärkide toetamiseksAKV-EÜ MINISTRITE NÕUKOGU,võttes arvesse partnerlualepingut ühelt poolt Aafrika, Kariibi mere ja Vaikse ookeani riikide rühma (edaspidi "AKV") ning teiselt poolt Euroopa Ühenduse ja selle liikmesriikide vahel, millele on alla kirjutatud Beninis Cotonous 23. juunil 2000 ning mis vaadati läbi Luxembourgis 25. juunil 2005 (edaspidi "AKV-EÜ leping")[4] ja eriti selle I lisa lõiget 8,ning arvestades järgmist:(1) AKV-EÜ ministrite nõukogu 11. detsembri 2003. aasta otsusega nr 3/2003[5] sätestati vajalik rahaline toetus Aafrika rahutagamisvahendi loomiseks.(2) 5. märtsil 2007. aastal toimunud üldasjade ja välissuhete nõukogu teadvustas, et Sudaanis Darfuri piirkonnas tegutseva Aafrika Liidu rahukaitsemissiooni (AMIS) rahastamisvajadustega tuleb tegeleda koheselt.(3) AKV-sisese koostöö vahendeid, mis on ettenähtud Aafrika rahutagamisvahendi täiendamiseks kuni 10. Euroopa Arengufondi (edaspidi "EAF") jõustumiseni, ei hinnata piisavateks, et AMISit kõnealuse kuupäevani käigus hoida. ELi liikmesriigid väljendasid seetõttu valmisolekut eraldada täiendavat kahepoolset rahalist toetust. Kõnealune täiendav rahaline toetus tuleks koondada Aafrika rahutagamisvahendi alla ning seda peaks haldama komisjon, et koordineerida vahendite kasutamist ja parandada nende järelevalvet kuni 10. EAFi jõustumiseni.(4) Nõukogu 30. mai 2005. aasta otsusega 2005/446/EÜ sätestatakse, et 9. EAFi vahendeid ei saa siduda pärast 31. detsembrit 2007.[6](5) Seetõttu tuleb sätestada ELi liikmesriikide eraldatav ja komisjoni hallatav täiendav kahepoolne rahaline toetus Aafrika rahutagamisvahendi eesmärkide toetuseks,ON TEINUD JÄRGMISE OTSUSE:Artikkel 1 Vabatahtlik toetusELi liikmesriigid võivad kuni 30. septembrini 2007 anda komisjonile täiendavat vabatahtlikku toetust Aafrika rahutagamisvahendi eesmärkide toetamiseks finantsprotokolli alusel.Komisjon vastutab kõnealuse toetuse haldamise eest Aafrika rahutagamisvahendi raames vastavalt 9. Euroopa Arengufondi menetlustele, välja arvatud vabastatud assigneeringute puhul, mis makstakse liikmesriikidele tagasi võrdeliselt nende makstud täiendava vabatahtliku toetusega.Artikkel 2JõustumineKäesolev otsus jõustub selle vastuvõtmise päeval.Brüssel, 25. mai 2007AKV-EÜ ministrite nõukogu nimeleesistuja [1] ELT L 287, 28.10.2005.[2] EÜT L 345, 31.12.2003, lk 108.[3] ELT L 156, 18.6.2005.[4] ELT L 209, 11.8.2005; ELT L 287, 28.10.2005.[5] EÜT L 345, 31.12.2003, lk 108.[6] ELT L 156, 18.6.2005.